Pielikums protokolam Nr. 15/2024

**LĒMUMS**

Jelgavā

2024. gada 4. jūlijā Nr. 2

**Par grozījumiem 2024. gada 15. aprīļa Jelgavas novada domes lēmumā Nr. 2 (protokols Nr. 8/2024) “Par projekta “Uzņēmējdarbībai nepieciešamās publiskās infrastruktūras attīstība Jelgavas novadā 2. daļa” īstenošanu”**

Pamatojoties uz Pašvaldību likuma 4. panta pirmās daļas 3. punktu un 10. panta pirmās daļas 21. punktu, likuma „Par pašvaldību budžetiem” 22. pantu, likuma “Par valsts budžetu 2024. gadam un budžeta ietvaru 2024., 2025. un 2026. gadam” 36. panta otrās daļas 1. punktu, Ministru kabineta 2019. gada 10. decembra noteikumiem Nr. 590 “Noteikumi par pašvaldību aizņēmumiem un galvojumiem”, Ministru kabineta 2024. gada 5. marta noteikumiem Nr. 159 “Kritēriji un kārtība, kādā tiek izvērtēti pašvaldību investīciju projektu pieteikumi valsts budžeta aizdevuma saņemšanai”, Ministru kabineta 2023. gada 17. oktobra noteikumiem Nr. 593 “Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.3. pasākuma "Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku" īstenošanas noteikumi”, Jelgavas novada domes 2023. gada 28. jūnija lēmumu Nr. 61 “Par projekta sagatavošanu Taisnīgas pārkārtošanās fonda investīciju projekta konkursam Eiropas Savienības kohēzijas politikas programmas 2021. – 2027.gadam 6.1.1.specifiskā atbalsta mērķa “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” 6.1.1.3. pasākumu “Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku””, Jelgavas novada pašvaldības 2024. gada 22. janvāra saistošajiem noteikumiem Nr. 1 “Par Jelgavas novada pašvaldības budžetu 2024. gadam” un saskaņā ar to, ka projekts **„Uzņēmējdarbībai nepieciešamās publiskās infrastruktūras attīstība Jelgavas novadā 2. daļa”** ir ietverts un atbilst Jelgavas novada attīstības programmas 2023. – 2029. gadam, spēkā esošajam Investīciju plānam 2023. – 2029. gadam, ierakstam Nr. 57 “Ekonomiskās attīstības veicināšanai pašvaldības ceļu atjaunošana visā novada teritorijā”, plānotā aktivitāte - ceļu atjaunošana visā novada teritorijā ekonomiskās attīstības veicināšanai - atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku.

Jelgavas novada dome, atklāti balsojot,

**PAR – 11** (Andris Ozoliņš, Artūrs Semjonovs, Emīls Dobrājs, Gundars Liepa, Ģirts Neija, Ilze Vītola, Jānis Kažotnieks, Jānis Počs, Juris Razživins, Oskars Cīrulis, Pēteris Veļeckis);

**PRET – nav**;

**ATTURAS – nav,**

**nolemj:**

1. Veikt grozījumus 2024. gada 15.aprīļa Jelgavas novada domes lēmumā Nr. 2 (protokols Nr. 8/2024) “Par projekta “Uzņēmējdarbībai nepieciešamās publiskās infrastruktūras attīstība Jelgavas novadā 2. daļa” īstenošanu” (turpmāk – lēmums), izsakot 2. punktu šādā redakcijā:

“2. Apstiprināt projekta „Uzņēmējdarbībai nepieciešamās publiskās infrastruktūras attīstība Jelgavas novadā 2. daļa” īstenošanai nepieciešamo kopējo finansējumu EUR 3 459 796,28 (trīs miljoni četri simti piecdesmit deviņi tūkstoši septiņi simti deviņdesmit seši *eiro* un 28 *centi*) apmērā, tajā skaitā projekta attiecināmās izmaksas EUR 3 196 853,47 (trīs miljoni viens simts deviņdesmit seši tūkstoši astoņi simti piecdesmit trīs *eiro*, 47 *centi*), no kura:

* 1. Taisnīgās pārkārtošanās fonda finansējums EUR 2 717 325,44 (divi miljoni septiņi simti septiņpadsmit tūkstoši trīs simti divdesmit pieci *eiro,* 44 *centi*) apmērā;
	2. Jelgavas novada pašvaldības finansējums EUR 742 470,84 (septiņi simti četrdesmit divi tūkstoši četri simti septiņdesmit *eiro,* 84 *centi*) apmērā, tajā skaitā:
		1. attiecināmās izmaksas EUR 479 528,03 (četri simti septiņdesmit deviņi tūkstoši pieci simti divdesmit astoņi *eiro*, 03 *centi*);
		2. ārpus projekta izmaksas EUR 262 942,81 (divi simti sešdesmit divi tūkstoši deviņi simti četrdesmit divi *eiro*, 81 *cents*).”
1. Grozīt lēmuma 3. punktu, izsakot šādā redakcijā:

“3. Ņemt ilgtermiņa aizņēmumu projekta „Uzņēmējdarbībai nepieciešamās publiskās infrastruktūras attīstība Jelgavas novadā 2. daļa” īstenošanai.”

1. Papildināt lēmumu, iekļaujot jaunus punktus:

“4. Aizņēmumu ņemt no Valsts kases ar tās noteikto procentu likmi uz 30 gadiem ar atlikto pamatsummas maksājumu līdz 2026. gada janvārim. Noteikt aizņēmuma apmēru EUR 2 381 655,84 (divi miljoni trīs simti astoņdesmit viens tūkstotis seši simti piecdesmit pieci *eiro*, 84 *centi*). Aizņēmumu atmaksu garantēt ar pašvaldības budžetu.

5. Aizņēmumu izņemt 2024. un 2025. gadā, tajā skaitā;

5.1. 2024. gadā izņemt EUR 783 229.10 (septiņi simti astoņdesmit trīs tūkstoši divi simti divdesmit deviņi *eiro*, 10 *centi*);

5.2. 2025. gadā izņemt EUR 1 598 426.73 (viens miljons pieci simti deviņdesmit astoņi tūkstoši četri simti divdesmit seši *eiro*, 74 *centi*).

6. Nodrošināt un paredzēt pašvaldības 2024. gada un 2025. gada budžetā nepieciešamo finansējumu EUR 262 942,81 EUR (divi simti sešdesmit divi tūkstoši deviņi simti četrdesmit divi *eiro*, 81 *cents*) apmērā, tajā skaitā:

6.1. 2024. gadā - EUR 131 471.41 (viens simts trīsdesmit viens tūkstotis eiro, 41 *cents*);

6.2. 2025. gadā EUR 131 471.40 (viens simts trīsdesmit viens tūkstotis eiro, 40 centi).”

1. Grozīt lēmuma 4. un 5. punkta numerāciju, izsakot šādā redakcijā:

“7. Jelgavas novada pašvaldības projektu “Uzņēmējdarbībai nepieciešamās publiskās infrastruktūras attīstība Jelgavas novadā 2. daļa” īstenot 2024. un 2025. gadā.

8. Uzdot kontroli par lēmuma izpildi Jelgavas novada pašvaldības Centrālās administrācijas Projektu nodaļai, Budžeta plānošanas nodaļai, Administratīvā departamenta Finanšu nodaļai.”

Domes priekšsēdētāja pienākumu izpildītāja I.Vītola